CELEX: 62008CA0199
Language: et
Date: 2009-09-10 00:00:00
Title: Kohtuasi C-199/08: Euroopa Kohtu (teine koda) 10. septembri 2009 . aasta otsus (Oberster Gerichtshofi (Austria) eelotsusetaotlus) — Dr. Erhard Eschig versus UNIQA Sachversicherung AG (Kohtukulude kindlustus — Direktiiv 87/344/EMÜ — Artikli 4 lõige 1 — Kindlustatud isiku õigus advokaati vabalt valida — Lepinguline piirang — Samast sündmusest kahju saanud kindlustatud isikute paljusus — Kindlustaja poolne seadusliku esindaja valik)

7.11.2009   
            
            
               ET
            
            
               Euroopa Liidu Teataja
            
            
               C 267/19
            
         Euroopa Kohtu (teine koda) 10. septembri 2009. aasta otsus (Oberster Gerichtshofi (Austria) eelotsusetaotlus) — Dr. Erhard Eschig versus UNIQA Sachversicherung AG
   (Kohtuasi C-199/08) (1)
   
   (Kohtukulude kindlustus - Direktiiv 87/344/EMÜ - Artikli 4 lõige 1 - Kindlustatud isiku õigus advokaati vabalt valida - Lepinguline piirang - Samast sündmusest kahju saanud kindlustatud isikute paljusus - Kindlustaja poolne seadusliku esindaja valik)
   2009/C 267/32
   Kohtumenetluse keel: saksa
   
      Eelotsusetaotluse esitanud kohus
   
   Oberster Gerichtshof
   
      Põhikohtuasja pooled
   
   
      Hageja: Dr. Erhard Eschig
   
      Kostja: UNIQA Sachversicherung AG
   
      Kohtuasja ese
   
   Eelotsusetaotlus — Oberster Gerichtshof (Austria) — Nõukogu 22. juuni 1987. aasta direktiivi 87/344/EMÜ kohtukulude kindlustusega seotud õigusnormide kooskõlastamise kohta (EÜT L 185, lk 77) artikli 4 lõike 1 tõlgendamine — Kohtukulude kindlustaja üldistes kindlustustingimustes sisalduv klausel, mis lubab kindlustajal kindlustusjuhtumite korral, mil suur hulk kindlustusvõtjaid saab kahju samast sündmusest, valida esindaja ning piirab sellega üksiku kindlustusvõtja õigust advokaati vabalt valida (nn masskahjuklausel)
   
      Resolutsioon
   
   Nõukogu 22. juuni 1987. aasta direktiivi 87/344/EMÜ kohtukulude kindlustusega seotud õigusnormide kooskõlastamise kohta artikli 4 lõike 1 punkti a tuleb tõlgendada nii, et kohtukulude kindlustaja ei või juhul, kui suur osa kindlustusvõtjatest on saanud kahju samast sündmusest, valida ise kõigi asjaomaste kindlustatute esindajat.
   
      (1)  ELT C 197, 2.8.2008.